కృష్ణ మురారీ

కృష్ణ మురారీ భారతదేశానికి చెందిన న్యాయమూర్తి. ఆయన 2019 సెప్టెంబరు 23న సుప్రీం కోర్టు న్యాయమూర్తిగా బాధ్యతలు స్వీకరించాడు.

జననం, విద్యాభాస్యం
కృష్ణ మురారీ 9 జూలై 1958లో ఉత్తరప్రదేశ్ రాష్ట్రం, అలాహాబాద్ లో జన్మించాడు. ఆయన అలహాబాద్ విశ్వవిద్యాలయం నుండి ఎల్.ఎల్.బి పూర్తి చేసి 1981 డిసెంబరు 23న న్యాయవాదిగా పేరు నమోదు చేసుకున్నాడు.

వృత్తి జీవితం
కృష్ణ మురారీ 1981న న్యాయవాదిగా వృత్తి ప్రారంభించి అలహాబాద్ హైకోర్టులో సివిల్, రాజ్యాంగ, కంపెనీ మరియు రెవెన్యూ కేసులను వాదించాడు. ఆయన ఉత్తరప్రదేశ్ రాష్ట్ర నూలు కంపెనీ, ఉత్తర రైల్వే ప్రాథమిక సహకార బ్యాంకు, ఉత్తర ప్రదేశ్ రాష్ట్ర వస్త్ర కార్పొరేషన్ మొదలైన వాటికి స్టాండింగ్ కౌన్సిల్‌గా పనిచేశాడు.
కృష్ణ మురారీ 2004 జనవరి 7న అలహాబాద్ హైకోర్టు అదనపు న్యాయమూర్తిగా నియమితుడై 2005లో శాశ్వత న్యాయమూర్తిగా నియమితుడయ్యాడు. ఆయన 2018 జూన్ 2న పంజాబ్ మరియు హర్యానా హైకోర్టు ప్రధాన న్యాయమూర్తిగా నియమితుడై 2019 సెప్టెంబరు 23న సుప్రీం కోర్టు న్యాయమూర్తిగా బాధ్యతలు స్వీకరించాడు. ఆయన సుప్రీంకోర్టు న్యాయమూర్తిగా 8 జూలై 2023 వరకు కొనసాగుతాడు.

మూలాలు

సుప్రీమ్‌కోర్టు న్యాయమూర్తులు
న్యాయమూర్తులు